**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIERIAUS PAREIGYBĖS APRAŠYMO PATVIRTINIMO**

2020 m. birželio 14 d. Nr. 34-406

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lietuvos Respublikos valstybės tarnybos įstatymo 8 straipsnio 4 dalies 5 punktu ir Valstybės tarnautojų pareigybių aprašymo ir vertinimo metodika, patvirtinta Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“, Lazdijų rajono savivaldybės taryba nusprendžia:

1. Patvirtinti Lazdijų rajono savivaldybės kontrolės ir audito tarnybos savivaldybės kontrolieriaus pareigybės aprašymą (pridedama).

2. Pripažinti netekusiu galios Lazdijų rajono savivaldybės tarybos 2018 m. gruodžio 20 d. sprendimą Nr. 5TS-1529 „Dėl Lazdijų rajono savivaldybės kontrolieriaus pareigybės kategorijos nustatymo ir pareigybės aprašymo patvirtinimo“.

3. Nustatyti, kad šis sprendimas:

3.1. įsigalioja 2020 m. liepos 1 d.;

3.2. gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Adelė Sukackienė, tel. (8 318) 66 132

PATVIRTINTA

Lazdijų rajono savivaldybės tarybos

2020 m. birželio d.

sprendimu Nr. 5TS-

**LAZDIJŲ RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIERIAUS PAREIGYBĖS APRAŠYMAS**

**I SKYRIUS**

**PAREIGYBĖS CHARAKTERISTIKA**

1. Pareigybės lygmuo – įstaigos vadovas (kai įstaiga veikia ne visoje valstybės teritorijoje) (II lygmuo).

2. Šias pareigas einantis valstybės tarnautojas yra atskaitingas Savivaldybės tarybai.

**II SKYRIUS**

**FUNKCIJOS**

3. Vadovauja įstaigai.

4. Atstovauja įstaigai santykiuose su kitomis įstaigomis, organizacijomis bei fiziniais asmenimis.

5. Valdo įstaigos funkcijų atlikimo kokybę, savalaikiškumą ir atitiktį veiklos sričiai keliamiems reikalavimams.

6. Valdo įstaigos išteklius.

7. Atlieka Lietuvos Respublikos vietos savivaldos įstatymo 27 straipsnyje ir kituose teisės aktuose savivaldybės kontrolieriui nustatytas funkcijas.

8. Vykdo kitus nenuolatinio pobūdžio su įstaigos veikla susijusius pavedimus.

**III SKYRIUS**

**SPECIALIEJI REIKALAVIMAI**

9. Išsilavinimo ir darbo patirties reikalavimai:

9.1. išsilavinimas – aukštasis universitetinis išsilavinimas (bakalauro ir magistro kvalifikaciniai laipsniai arba įgytas vientisųjų studijų magistro kvalifikacinis laipsnis) arba jam lygiavertė aukštojo mokslo kvalifikacija;

9.2. darbo patirtis – finansų, ekonomikos, teisės, audito arba kontrolės sritis;

9.3. darbo patirties trukmė – ne mažiau kaip 3 metai.

**IV SKYRIUS**

**KOMPETENCIJOS**

10. Bendrosios kompetencijos ir jų pakankami lygiai:

10.1. vertės visuomenei kūrimas – 5;

10.2. organizuotumas – 5;

10.3. patikimumas ir atsakingumas – 5;

10.4. analizė ir pagrindimas – 5;

10.5. komunikacija – 5.

11. Vadybinės ir lyderystės kompetencijos ir jų pakankami lygiai:0

11.1. strateginis požiūris – 5;

11.2. veiklos valdymas – 5;

11.3. lyderystė – 4.

12. Specifinės kompetencijos ir jų pakankami lygiai:

12.1. kontrolės ir priežiūros proceso valdymas – 5;

12.2. derybų valdymas – 5.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | |  |  | | --- | --- | | Susipažinau |  | |  |  | | (Parašas) |  | |  |  | | (Vardas ir pavardė) |  | |  |  | | (Data) |  | |  |  | |

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIERIAUS PAREIGYBĖS APRAŠYMO PATVIRTINIMO“**

**PROJEKTO**

**AIŠKINAMASIS RAŠTAS**

2020-06-10

Lazdijų rajono savivaldybės tarybos sprendimo projektas „Dėl Lazdijų rajono savivaldybės kontrolės ir audito tarnybos savivaldybės kontrolieriaus pareigybės aprašymo patvirtinimo“ parengtas vadovaujantis Lietuvos Respublikos vietos savivaldos įstatymu, Lietuvos Respublikos valstybės tarnybos įstatymu ir Valstybės tarnautojų pareigybių aprašymo ir vertinimo metodika.

Šio projekto tikslas – patvirtinti naujos redakcijos Lazdijų rajono savivaldybės kontrolės ir audito tarnybos savivaldybės kontrolieriaus pareigybės aprašymą, kadangi nuo 2020 m. liepos 1 d. įsigalioja nauja Valstybės tarnautojų pareigybių aprašymo ir vertinimo metodikos redakcija, pagal kurią ir parengtas šis pareigybės aprašymas.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Teisės, personalo ir civilinės metrikacijos skyriaus vyr. specialistė Adelė Sukackienė.

Teisės, personalo ir civilinės metrikacijos skyriaus vyr. specialistė Adelė Sukackienė